b'\n_START_ARTICLE_\nL\xc3\xa9o (jalkapalloilija)\n_START_PARAGRAPH_\nLeonardo Louren\xc3\xa7o Bastos, pelaajanimelt\xc3\xa4\xc3\xa4n L\xc3\xa9o (s. 6. hein\xc3\xa4kuuta 1975) on brasilialainen jalkapalloilija, joka edustaa portugalilaista SL Benficaa. L\xc3\xa9on pelipaikka on laitapuolustaja._NEWLINE_169 senttimetri\xc3\xa4 pitk\xc3\xa4 L\xc3\xa9o aloitti ammattilaisuransa Americanossa vuonna 1996, ja seuraavana vuonna h\xc3\xa4n siirtyi Uni\xc3\xa3o S\xc3\xa3o Jo\xc3\xa3oon. Parin Uni\xc3\xa3o-kauden j\xc3\xa4lkeen L\xc3\xa9o muutti SE Palmeirasin riveihin, mutta silloinen valmentaja Luiz Felipe Scolari antoi h\xc3\xa4nelle potkut ennen kuin h\xc3\xa4n oli ehtinyt pelata seurassa yht\xc3\xa4\xc3\xa4n ottelua. Santos FC hankki L\xc3\xa9on vuonna 2000. H\xc3\xa4n pelasi seurassa yli 200 ottelua ja voitti kaksi Brasilian mestaruutta, kunnes siirtyi Benficaan vuonna 2005._NEWLINE_Brasilian maajoukkueessa L\xc3\xa9o on pelannut kahdeksan ottelua.'